**Upute suradnicima Osječkog zbornika**

Osječki zbornik objavljuje stručne i znanstvene radove te kraće priloge u dodatku, koji do sada nisu publicirani, a vezani su uz Osijek, Slavoniju i Baranju.

Rad se predaje u elektroničkoj inačici putem e-maila **osjecki.zbornik@mso.hr**.

U iznimnim slučajevima, uredništvo može zatražiti rukopis u ispisu. Autori će biti obaviješteni o prihvatljivosti rada u najkraćem mogućem roku. Uredništvo zadržava diskrecijsko pravo odbijanja rada bez daljnjih objašnjenja. Uredništvo časopisa na raspolaganju je za sve daljnje informacije.

**Opseg i oblikovanje**

Opseg rada treba biti do jednog autorskog arka (do 28.800 slovnih znakova). U iznimnim slučajevima, Uredništvo može prihvatiti i duže radove.

Rad mora biti pisan fontom Times New Roman, veličine 12 točaka, proreda 1.5, obostranog poravnanja. Naslove i podnaslove treba istaknuti podebljanjem; rad ni na koji drugi način ne treba oblikovati. Stranice je potrebno brojčano označiti.

Na samom početku rada potrebno je navesti naslov na hrvatskom i engleskom jeziku, ime i prezime autora, adresu elektroničke pošte autora, ustanovu zaposlenja i zvanje/položaj autora.

Uredništvo prima radove na hrvatskom jeziku.

Autor uz tekst dostavlja izvadak (apstrakt) do tri rečenice s općim prikazom teme te sažetak na engleskom jeziku (do 200 riječi), uz ključne riječi na hrvatskom i engleskom jeziku.

Vrste izvora, odnosno bibliografija navode se na kraju rada, a bilješke i navodi na dnu stranice.

Ilustracije (uključujući fotografije, karte, tablice, grafikone i sl.) predaju se odvojeno, u elektroničkoj inačici (JPG, TIFF) zadovoljavajuće rezolucije. U tekstu rada obavezno je označiti mjesto za ilustraciju. Autori Uredništvu moraju dostaviti pismenu izjavu o pravu objavljivanja ilustracija. Legende za ilustracije, priloge treba pisati posebno te ih numerirati.

**Kategorije rada**

Kvaliteta tekstova te stručna i znanstvena izvrsnost osigurani su sustavom dvostruke anonimnosti recenzentskog postupka. Ovisno o prilikama recenzenti mogu biti i inozemni.

Kategoriju rada predlažu recenzenti, a konačnu odluku donosi Uredništvo.

Recenzenti radove kategoriziraju:

 1) izvorni znanstveni članak

 2) pregledno priopćenje ili znanstvena bilješka

 3) pregledni članak

 4) stručni članak

 5) stručni prikaz[[1]](#footnote-1)

**Navođenje literature**[[2]](#footnote-2)

[Vrste izvora](http://www.knjiznicarstvo.com.hr/2012/02/07/vrste-izvora/)**:**

Knjiga

*Knjiga koja ima jednog autora*

* Maroević, Ivo. Uvod u muzeologiju. Zagreb : Zavod za informacijske studije Odsjeka za informacijske znanosti, Filozofski fakultet Sveučilišta, 1993.

*Knjiga koja ima do najviše tri autora*

* Sablić-Tomić, Helena ; Rem, Goran. Slavonski tekst hrvatske književnosti. Zagreb : Matica hrvatska, 2003.

*Knjiga koja ima četiri i više autora*

* Maštrović, Tihomil… [et al.]. Cjeloživotno učenje knjižničara. Zagreb : Nacionalna i sveučilišna knjižnica, 2009.

*Knjiga  koja  nema  podatak  o  autoru*

* Nova muzejska teorija i praksa : uvođenje / priredila Dženet Marstin. Beograd : Clio : Narodni muzej, 2013.

*Pojedino poglavlje  unutar knjige*

* Damjanović, Dragan. // Stambena arhitektura dvadesetih godina 20. stoljeća u Osijeku. // Osječka arhitektura : 1918.-1945. / urednici Julijo Martinčić, Dubravka Hackenberger. Osijek : Hrvatska akademija znanosti i umjetnosti, Zavod za znanstveni i umjetnički rad, 2006. Str. 75-122.

Enciklopedija

*Natuknica u enciklopediji*

* Bibliografija. // Hrvatska enciklopedija. Zagreb : Leksikografski zavod Miroslav Krleža, 1999. Sv. 2. 2000. Str. 101.

[Članak / Časopis](http://www.knjiznicarstvo.com.hr/2012/02/07/clanak-casopis/)

*Pojedini članak u časopisu*

* Šimičić, Andreja. Metodologija stručnog rada dr. Danice Pinterović na primjeru obrade građe Zbirke satova Odjela umjetničkog obrta Muzeja Slavonije. // Osječki zbornik 34(2018), str. 107-114.

*Članak u novinama*

* Razbojnik Jovan Stanisavljević-Čarug u rukama pravde! // Hrvatski list 5, 5(1022) (nedjelja, 6. 1. 1924.), str. 6.

*Rad u zborniku*

* Aparac-Jelušić, Tatjana; Faletar Tanacković, Sanjica; Jelušić, Srećko. Školovanje arhivista, knjižničara i muzeologa : pogled iz perspektive akademske ustanove. // Radovi s 41. savjetovanja Arhivska služba na pragu pristupa Europskoj Uniji / uredila Deana Kovačec. Zagreb : Hrvatsko arhivističko društvo, 2007. Str 147-154.

*Arhivski izvori*

Arhivsko gradivo: Signatura i naziv fonda. Signatura i naziv konkretne arhivske jedinice, dokumenta (datacija dokumenta).

* HR-HDA-1780. Supek Rudi. 8.3. Međunarodno sociološko udruženje, članska iskaznica R. Supeka (1971).

[E-časopis / HTML](http://www.knjiznicarstvo.com.hr/2012/02/07/elektronicki-casopis-html/)

*Članak iz elektroničkog časopisa u html formatu*

* Babić, Dinko. Internet kao pomagalo u sveučilišnoj nastavi – iskustvo jednog nastavnika. // Časopis Edupoint 3, 19(2003). URL: http://edupoint.carnet.hr/casopis/19/Clanci/3.html (2003-11-01)

*Članak iz elektroničkog časopisa u pdf formatu*

* Plašćak, Bernardica; Petr Balog, Kornelija. Per aspera ad astra : trnovit put jedne fakultetske knjižnice prema kvaliteti. // Vjesnik bibliotekara Hrvatske 54, 1/2(2011), str. 67-92. URL: http://www.hkdrustvo.hr/datoteke/1147/vbh/ (2011-11-18)

[Mrežna stranica / Autor](http://www.knjiznicarstvo.com.hr/2012/02/07/mrezna-stranica-autor/)

*Članak na mrežnoj stranici koji ima autora*

* Lauder, John; Matheson, Ann. Newsplan 2000 project : completion report to the heritage lottery fund, 2005. URL: http://www.bl.uk/about/cooperation/pdf/newsplan2000final.pdf (2006-01-13)

*Članak na mrežnoj stranici koji nema autora*

* Dynamic action plan, 2005. URL: http://www.minervaeurope.org/publications/dap/dap.pdf (2011-11-18)

[E-izvori / Mrežna stranica](http://www.knjiznicarstvo.com.hr/2012/02/07/e-izvori-mrezna-stranica/)

*Mrežna stranica*

* Muzej Slavonije. URL: http://mso.hr

*Natuknica u elektroničkoj enciklopediji*

* Bibliography. // Encyclopaedia Britannica Online. Encyclopedia Britannica, 2011. URL: http://www.britannica.com/EBchecked/topic/64536/bibliography (2011-11-18)

**Bilješke, navodi:**

Bilješke (objasnidbene i bibliografske) navode se na dnu stranice (putem umetanja fusnota). U objasnidbenim bilješkama se pobliže označava određeni dio teksta ili daju dodatni podaci. U bibliografskim bilješkama se daju podaci o izvoru iz kojeg je preuzet navod.

*Bilješka ispod teksta za knjigu*

1Maroević, Ivo. Uvod u muzeologiju. Zagreb : Zavod za informacijske studije Odsjeka za informacijske znanosti, Filozofski fakultet Sveučilišta, 1993. Str. 23.

*Bilješka ispod teksta za časopis*

1Šimičić, Andreja. Metodologija stručnog rada dr. Danice Pinterović na primjeru obrade građe Zbirke satova Odjela umjetničkog obrta Muzeja Slavonije. // Osječki zbornik 34(2018), str. 110.

*Bilješka ispod teksta za zbornik*

1Aparac-Jelušić, Tatjana; Faletar Tanacković, Sanjica; Jelušić, Srećko. Školovanje arhivista, knjižničara i muzeologa : pogled iz perspektive akademske ustanove. // Radovi s 41. savjetovanja Arhivska služba na pragu pristupa Europskoj Uniji / uredila Deana Kovačec. Zagreb : Hrvatsko arhivističko društvo, 2007. Str 151.

Bilješke treba označiti u tekstu u neprekinutom nizu od 1 naviše. U bilješkama treba navesti pune bibliografske podatke te broj stranice, kada se navod pojavi prvi put. Za svako sljedeće navođenje uz prezime i ime autora kojega se navodi treba staviti oznaku “Nav. dj.”, popraćenu brojem stranice s koje je navod preuzet ili oznakom za stranice (od-do) ako je preuzet veći dio teksta navedenog autora. Oznaka “Isto” (ili Ibid) koristi se ako se bilješke vezane uz određeno djelo navode jedna za drugom. Uz njih se dodaje broj stranice ukoliko je navod preuzet s različite stranice istog djela. Ako je navod preuzet s iste stranice kao i prethodni (i koja je prema tome već navedena), stranica se uz oznake Isto, Ibid ili Nav. dj. ne piše ponovno. Oznaka Isto koristi se i ako se u sljedećoj fusnoti rabi isti izvor, ali je ona navedena na novoj stranici.

*Niz bilješki*

1Šimičić, Andreja. Metodologija stručnog rada dr. Danice Pinterović na primjeru obrade građe Zbirke satova Odjela umjetničkog obrta Muzeja Slavonije. // Osječki zbornik 34(2018), str. 110.

2Maroević, Ivo. Uvod u muzeologiju. Zagreb : Zavod za informacijske studije Odsjeka za informacijske znanosti, Filozofski fakultet Sveučilišta, 1993. Str. 23.

3Isto, str. 35.

4Isto.

5 Šimičić, Andreja. Nav. dj., str. 112.

Ako se u tekstu više puta ponavlja djelo jednog autora, svaki puta se navodi na isti način kao i prvi puta. Ako je citirani autor u istoj godini objavio više od jednog rada, a u članku su navedeni, uz godinu se dodaju slova a, b, c, itd.

Tekstu se prilaže Popis literature, složen abecednim redom imena autora. U koliko se navodi više radova istog autora objavljenih u jednoj godini, tada se navodi vremenskim slijedom, a uz godinu se piše a, b, c itd., jednako kao što je učinjeno u članku.

Autor je dužan potpisati Izjavu o autorstvu – autorskim pravima.

U koliko se autor ne pridržava uputa, rad će mu biti vraćen.

Uredništvo

1. Podjela znanstvenih i stručnih radova preuzeta je iz Zelenika, Ratko. Metodologija i tehnologija izrade znanstvenog i stručnog djela. Rijeka : Ekonomski fakultet u Rijeci, 2011. [↑](#footnote-ref-1)
2. Način navođenja većim je dijelom preuzet sa stranica Knjižničarstvo : Glasnik Društva knjižničara Slavonije, Baranje i Srijema (http://www.knjiznicarstvo.com.hr/) . [↑](#footnote-ref-2)